stanford-oval/wikipedia huggingface dataset:
מכנסונים

אישה לבושה במכנסונים
מכנסונים (באנגלית: Hotpants) הם גרסה קצרה יותר של מכנסיים קצרים הנלבשים על ידי נשים ובמידה פחותה יותר גם על ידי גברים. אין הגדרה ברורה המבדילה בין מכנסיים קצרים למכנסונים, והגדרה זו השתנתה לאורך השנים, אך לרוב משתמשים במונח מכנסונים לתיאור מכנסיים קצרים במיוחד, צמודים ושאורכם אינו ארוך בהרבה מקו הישבן, ולפעמים אפילו קצר ממנו. שמם נוצר מהלחם של המילה מכנסיים וקטנים.
מכנסונים נלבשו עוד מ-1930, אך היו מוגבלים לאירועי ספורט, חוף הים או מכנסי נוחות ביתיים.
בשנות ה-60 ניסו בתי אופנה רבים למצוא תחליף לחצאיות המיני הפופולריות לתקופה בעזרת משחקים עם הפרופורציות והאורך של פרטי לבוש נשי.
ב-1970 פרסם בית אופנה צרפתי WWD מכנסונים כפריט יוקרה, עשויים מסטן וקטיפה. בתי אופנה רבים אחרים אימצו את הרעיון והחלו לשווק מכנסונים זולים בכל הגזרות והבדים שהפכו במהרה לפריט אופנה פופולרי. הם החלו להופיע כמדים של מעודדות, בגדי יציאה למועדוני ריקודים ובגדי הופעה בעולם הבידור.
אחד הטיעונים לפופולריות הגואה של המכנסונים היה רצון הנשים להביע את חירותן בעקבות ההצלחות של התנועה לשחרור האשה. ההיסטוריונית ואלרי סטיל מסבירה בספרה שהמכנסונים הפכו מיד לפריט לבוש המזוהה עם מיניות, ומאמצע שנות ה-70 הפכו ללבוש של יצאניות. דוגמה לכך אפשר לראות בסרט נהג מונית בו ג'ודי פוסטר לובשת מכנסונים כשהיא מגלמת יצאנית. אימוץ המכנסונים בידי תעשיית המין פגעה בפופולריות שלהם והם נשארו פופולריים בעיקר בעולם הבידור.
משנות ה-2000 זמרות פופ רבות כגון בריטני ספירס וקיילי מינוג נהגו להופיע עם מכנסונים קצרים צמודים, ותרמו לעליה חדשה בפופולריות של המכנסונים שנמשכת על ימינו. כבגדי רחוב הם נפוצים בעיקר בקרב מתבגרות ונשים צעירות שאימצו אותם כפריט לבוש יום יומי.
סוגי מכנסונים

מיילי סיירוס לובשת מכנסונים בהופעה
מדי מעודדת של הדאלאס קאובויס
מכנסוני ספורט
ראו גם

מכנסיים קצרים
מכניקת השבר

מכניקת השבר (באנגלית: Fracture mechanics) היא התחום במכניקה החוקר את תהליך יצירת והתקדמות סדקים בחומר, וכיצד ניתן לחזות מראש ואף לעצור התקדמות סדקים שכזאת.
בכל החומרים, טבעיים או מעשה ידי אדם, קיימים פגמים משטחיים ופנימיים. לא כל הפגמים הללו יציבים בתנאים בהם משתמשים בחומר. מכניקת השבר עוסקת באנליזה של פגמים כדי לגלות את אלה שהם בטוחים (כלומר גודלם נותר קבוע) ולעומתם, את אלה שצפויים להתגבר כסדקים ולגרום לכשל של המבנה הפגום. מכניקת השבר היא תחום חדש יחסית - היא קיימת רק כמאה שנים.
על מנת לחזות את התקדמותם של סדקים נעזרים במכניקת השבר הן בכלים מתמטיים ובסימולציות מחשב (חישוב מאמצים והזזות בקרבת קצה הסדק) והן בניסויי מעבדה (מתיחה, לחיצה, כפיפה, נגיפה והתעייפות). במודלים משתמשים בשיטות של מכניקת המוצקים כדי לחשב את הכוחות הפועלים על סדק ולאפיין את התנגדות החומר לשבירה (חסינות לשבר).
במדע החומרים המודרני, מכניקת השבר היא כלי חשוב בשיפור הביצועים המכניים של חומרים ורכיבים. המדע משתמש בחוקים הפיזיקליים של מאמץ ומעוות ובמיוחד בתאוריות לגבי אלסטיות ופלסטיות לשם בחינת התהליכים של יצירת פגמים קריסטלוגרפיים מיקרוסקופיים בחומרים. זאת, כדי לחזות את ההשפעות המאקרוסקופיות של כשל מכני של חומרים.
הצורך במכניקת השבר

שברים הם תופעה נפוצה, לדוגמה חלון זכוכית שנשבר, סדקים בקירות או סדקים באדמה יבשה. אסונות שונים כדוגמת טביעת הטיטניק אף הם קשורים למכניקת שבר.
במקרים רבים עלול כשל של מבנים מכניים להיות מסוכן: גשרים עלולים להתמוטט, מכלי לחץ של חמצן או של גז אחר עלול להתפוצץ. במקרה שכשל צפוי להתרחש, עדיף שהוא יהיה על ידי מנגנון כניעה או דליפה, ולא על ידי שבירה מסוכנת.
מאחר שסדקים יכולים להוריד את החוזק של מבנה עקב שינוי בתכונות המכניות של החומר, יש צורך לתאר את תכונת ההתנגדות לשבר של חומרים שונים. זו הסיבה לצורך במכניקת השבר – יש להעריך את חוזקם ועמידותם של מבנים בהם יש סדקים.
ראו גם

הנדסת חומרים
שחיקה מכנית
זחילה (דפורמציה)
מונסון (שיר)

| --- | --- |

 סינגל בביצוע ברי סחרוף
 מתוך האלבום האחר
 פורמט:  תקליטור
 סוגה:  רוק 
 שפה:  עברית
 אורך:  4:39
 כתיבה:  מיכה שטרית
 לחן:  ברי סחרוף, חיים לרוז
 
"מונסון" הוא שיר משנת 2001 שכתב מיכה שטרית והלחינו ברי סחרוף וחיים לרוז. את השיר ביצע סחרוף והוא נכלל באלבומו החמישי "האחר". השיר נחשב ללהיט היחיד שיצא מהאלבום והוא אחד מהשירים הבולטים של סחרוף.
רקע

"מונסון" היה לשיר היחיד מהאלבום שיצא כסינגל.
על אף שהשיר נקרא "מונסון", המילה לא מוזכרת בשיר כלל.
הלחן של "מונסון" נכתב על ידי סחרוף וחיים לרוז, על בסיס דגימה מיצירה בשם "Naghm Fe Hayati" של פריד אל-אטרש.
תוכן

דורון קורן סקר את השיר וכתב:
בבית הראשון הגבר הוא זה שבא והלך, שאולי הרחיק לכת בקשר ("אולי הלכתי רחוק") אבל שלא ידע לאהוב אותה מקרוב ("הו כמה ידעתי למות בעדךְ וכמה / לא ידעתי לחיות בעדךְ", כתב דוד אבידן בשיר "סיפור אהבים"). בבית השני זו דווקא היא שבאה והלכה ואולי בעצם היא זו שלא היתה שם כדי לאהוב. אולי זה הוא, אולי זו היא, היה כאן מין שבר ענן ושבר חלום וקשיים באהבה פשוטה.
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
מבקר המוזיקה יוסי חרסונסקי נתן לשיר דירוג של 5 כוכבים וכתב:
"מונסון" הוא מהשירים האולטימטיביים שנוצרו ברוק בישראל – בכל מרכיב. תשמיעו לי אותן מאה פעמים, ועוצמתו לא תדעך. מרכיבי המילים-לחן-עיבוד יצרו שיר אחד ויחיד, דרמה שלא היה שלמה ללא הטון האפל-מריר של ברי סחרוף, המצביע על הבנה מאוד עמוקה של המילים ועל היכולת לטעון אותן הכי קרוב לעצמו.
דורון קורן כתב על השיר:
הקול הגורלי של סחרוף, הגיטרה הצובטת ומילות האהבה המרות-מהורהרות יוצרים את הקסם של השיר הפשוט הזה, שכתב מיכה שטרית והלחין סחרוף עם חיים לרוז. שם השיר, "מונסון", אינו מופיע בטקסט עצמו אבל מפרש אותו: זו היתה אהבה סוחפת שבאה, שטפה והסתלקה כמו גשם פתאומי. "תני לרגע שיחלוף / העבר עוד לפנינו", שר סחרוף בהיפוך של האמירה המקובלת - כי לא העתיד לפניהם אלא הניסיון להבין מה בעצם קרה ביניהם. על זה נשרוף זמן ואת זה נשרוף.
מיקומי שיא

|   ‏‏‏  מצעדים ודירוגים (2001)> מדינה |   ‏‏‏  מצעדים ודירוגים (2001)> מצעד |   ‏‏‏  מצעדים ודירוגים (2001)> מיקום שיא |   ‏‏‏  מצעדים ודירוגים (2001)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 2 |  |
|   ‏‏‏  מצעדי סוף שנה (2002)> מדינה |   ‏‏‏  מצעדי סוף שנה (2002)> מצעד |   ‏‏‏  מצעדי סוף שנה (2002)> מיקום שיא |   ‏‏‏  מצעדי סוף שנה (2002)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 16 |  |
גרסות כיסוי

השיר זכה לביצוע של אמנים שונים, בהם ארקדי דוכין ואור טרגן.
בנוסף, ברי סחרוף ביצע את השיר גם עם אמנים כדוגמת יהודה פוליקר, משינה, מוש בן ארי, מיכה שטרית, שי צברי ודודו טסה.
הערות שוליים

↑  "הייתה תחושת ייאוש": ברי סחרוף על האינתיפאדה השנייה ואיך השפיעה על היצירה, באתר כאן-תאגיד השידור הישראלי
↑  נדב מנוחין‏, ברי סחרוף: סיפורו של האלבום "האחר" במלאת עשור לצאתו, באתר וואלה, 30 בדצמבר 2011
1 2   דורון קורן, כשהאהבה שטפה את ברי סחרוף כמו מונסון, באתר הארץ, 9 בנובמבר 2017
↑  ברי סחרוף, מונסון, באתר yosmusic.com, ‏2018-08-15
↑  המצעד השבועי של רשת ג' מתאריך 23 בדצמבר 2001, באתר "פזמונט"
↑  המצעד השנתי תשס"ב (2002), באתר "פזמונט"
↑  מילים לשיר מונסון - ארקדי דוכין, באתר שירונט
↑  מילים לשיר מונסון - אור טרגן, באתר שירונט
↑  יהודה פוליקר וברי סחרוף – מונסון (מתוך אירוע לקהילת בוגרי אוניברסיטת תל אביב), נבדק ב-2022-07-11
↑  מילים לשיר מונסון - מוש בן ארי, באתר שירונט
↑  שי שיר, ברי סחרוף ודודו טסה - מופע אגדות הרוק, בבלוג של יובל אראל, מגזין מוזיקה ותרבות, 7 במרץ 2022
מידל איילנד

| --- | --- |
 מדינה:  סנט קיטס ונוויס סנט קיטס ונוויס
 מחוז:  מחוז סנט תומאס מידל איילנד
 אוכלוסייה:  ‏
  ‑ בעיירה:  657
 קואורדינטות:  17°19′24″N 62°48′13″W﻿ / ﻿17.323333333333°N 62.803611111111°W﻿ / 17.323333333333; -62.803611111111 
  מפת מיקום  מפה מפורטת   (למפת סנט קיטס ונוויס מוגדלת) באסטר צ'ארלסטאון קאיון ניוקאסל סנדי פוינט הים הקריבימידל איילנד(למפת סנט קיטס ונוויס רגילה) באסטר צ'ארלסטאון קאיון ניוקאסל סנדי פוינט הים הקריבימידל איילנד  he tabBackground:;tabBorder:#aaa;defaultTab:0;
 
מידל איילנד (באנגלית: Middle Island) היא בירת מחוז סנט תומאס מידל איילנד באי סנט קיטס שבסנט קיטס ונוויס. אוכלוסייתה מוערכת ב־657 תושבים.
גאוגרפיה

העיירה שוכנת לחופי הים הקריבי, כ־4 קילומטרים מדרום־מזרח לסנדי פוינט וכ־10 קילומטרים מצפון־מערב לבירת המדינה באסטר.
ערך זה הוא קצרמרבנושא יישובים בקריביים. אתם מוזמנים לתרום לוויקיפדיה ו.
מיוזיק ויק

| --- | --- |

 תאריכי הופעה:  1959–הווה (כ־65 שנים) 
 שפה:  אנגלית 
 מדינה:  הממלכה המאוחדת 
 ISSN:  0265-1548, 2052-2371
 www.musicweek.com
 
מיוזיק ויק (באנגלית: Music Week) הוא מגזין מוזיקה מקוון בריטי, המתפרסם מדי חודש בבריטניה. חברת המדיה הבריטית, Future plc (אנ'), אחראית על פרסום המגזין.
היסטוריה

המגזין נוסד ב-1959, כרקורד ריטיילר (Record Retailer), והושק מחדש כמיוזיק ויק ב-18 במרץ 1972.‏ ב-17 בינואר 1981, שונה שמו של המגזין למיוזיק & וידאו ויק (Music & Video Week). המגזין מוזג עם מגזין המוזיקה רקורד ביסנס (Record Business) בפברואר 1983. בהמשך השנה, הושק המגזין וידאו ויק (Video Week), ושמו של המגזין חזר להיות מיוזיק ויק.
מאז אפריל 1991, המגזין מפרסם מצעדי מוזיקה.
בשנת 2003, הושק אתר אינטרנט למגזין. באתר האינטרנט ניתן למצוא אקטואליה, רישומי הוצאות מוזיקליות בבריטניה, וכן מצעדי המוזיקה של המגזין.
ביוני 2011, המגזין נמכר ל-Intent Media, תמורת 2.4 מיליון לירה שטרלינג.. עם זאת, Intent Media לא הופיע כמוציא לאור של המגזין עד לגיליון 30 ביולי 2011. במהדורה הראשונה של המגזין, דווח כי המגזין יתפרסם מדי יום חמישי, ולא יום שני.‏ Intent Media נמכרה לחברת המדיה NewBay Media (אנ') ב-2012.‏ NewBay Media נמכרה לחברת המדיה הבריטית, Future plc (אנ') ב-2018. מאז מרץ 2021, המגזין מתפרסם מדי חודש.
מצעדי מוזיקה

המגזין מפרסם את 75 הגדולים במצעד הסינגלים הבריטי ומצעד האלבומים הבריטי. בתחילת שנות ה-90 של המאה ה-20, המגזין פרסם את Top of the Pops‏. כמו כן, הוא מפרסם את המצעד המוזיקה של Absolute Radio 80s (אנ')‏, ומצעד אלבומי הוויניל. יתרה מזאת, המגזין מפרסם את מצעד 20 השירים האמריקאיים, מצעד 20 השירים הקלאסיים, מצעד 20 שירי ה-R&B, מצעד 20 שירי הג'אז, מצעד 20 שירי הקאנטרי, מצעד 20 שירי הדאנס, מצעד 20 שירי הפולק ומצעד 20 שירי הרוק & מטאל.
בעבר, הוא פרסם גם את מצעד 75 האמנים המובילים, מצעד 20 שירי המוזיקה הדיגיטליים, מצעד 20 הרינגטונים, מצעד 20 אלבומי האוסף המובילים, מצעד 50 שירי הרדיו איירפליי ומצעד 40 שירי הטלוויזיה איירפליי. כמו כן, המגזין פרסם את מצעד 40 שירי הקלאב, מצעד 40 שירי הפופ המסחריים ומצעד 30 השירים האורבניים.
ראו גם

מצעד הסינגלים הבריטי
הערות שוליים

↑  Simon Frith; Matt Brennan; Martin Cloonan, Emma Webster (9 במרץ 2016). The History of Live Music in Britain, Volume I: 1950-1967: From Dance Hall to the 100 Club. Routledge. pp. 151–. ISBN 978-1-317-02887-1. ארכיון מ-2022-11-26. נבדק ב-2022-11-26. {{cite book}}:  (עזרה)
↑  "Intent Media acquires UBM titles for £2.4m". Intent Media. 27 ביוני 2011. אורכב מ-המקור ב-2011-10-09. נבדק ב-29 ביולי 2011. {{cite web}}:  (עזרה)
↑  "UBM sells Music Week". thecmuwebsite. 27 ביוני 2011. ארכיון מ-1 ביולי 2011. נבדק ב-27 ביוני 2011. {{cite web}}:  (עזרה)
↑  "Intent Media acquires Music Week". Music Week. 27 ביוני 2011. ארכיון מ-30 באוגוסט 2012. נבדק ב-27 ביוני 2011. {{cite web}}:  (עזרה)
↑  "Imprint". Music Week. London: UBM (30 July 2011): 29. בינואר 1996. ISBN 9781565073999. {{cite journal}}:  (עזרה)
↑  "Imprint". Music Week. London: Intent Media (6 August 2011): 25.
↑  Stuart Dinsey. "New owner, new publication date...a message to Music Week readers". Music Week. London: Intent Media (6 August 2011): 4.
↑  "NewBay Media Acquires Intent Media Limited | NewBay Media". ארכיון מ-2017-07-01. נבדק ב-2018-04-21.
↑  "PennWell Corp. and NewBay Media Acquired By UK Firms". Folio. 2018-04-04. ארכיון מ-2 בספטמבר 2018. נבדק ב-2018-09-01. {{cite web}}:  (עזרה)
↑  "Future acquires Music Week publisher NewBay Media". www.musicweek.com (באנגלית). ארכיון מ-2018-12-19. נבדק ב-2018-12-19.
1 2  "The very first Monthly Official Singles and Albums Charts are coming to Music Week". OfficialCharts.com. ארכיון מ-2022-08-12. נבדק ב-2022-11-26.
↑  "Together we're Louder | Louder". ארכיון מ-2022-08-12. נבדק ב-2022-11-26.
↑  "BBC One - Top of the Pops, 02/08/1990". ארכיון מ-2022-08-12. נבדק ב-2022-11-26.
↑  "The Absolute 80s Album Chart on Absolute 80s". ארכיון מ-2022-07-13. נבדק ב-2022-11-26.
↑  "Absolute 80s - Latest Show Schedule". Absolute 80s. ארכיון מ-2022-06-15. נבדק ב-2022-11-26.
↑  "James Masterton's Chart Watch UK". ארכיון מ-2022-08-12. נבדק ב-2022-11-26.
| --- | --- |
בקרת זהויות :  MusicBrainz: 28e217cb-6c35-422d-a740-194627d91364
מושל (ארגנטינה)

מושל (בספרדית: Gobernadore) בארגנטינה הוא ראש הרשות המבצעת של פרובינציה בפדרציה הארגנטינאית.
תיאור התפקיד

ארגנטינה היא פדרציה המחולקת ל-23 פרובינציות שבראש כל אחת מהן עומד מושל. לכל אחת מהפרובינציות חוקה משלה, והסמכויות והתקנות של כל מושל משתנות מפרובינציה לפרובינציה. בואנוס איירס העיר העיר היא אינה פרובינציה, והיא גם אינה חלק מפרובינציית בואנוס איירס, אלא היא מתפקדת כ"עיר אוטונומית" עם חוקה משל עצמה, ואת תפקיד המושל ממלא ראש עיריית בואנוס איירס.
במקרים של מהומות גדולות, בסמכות ממשלת ארגנטינה להחליף את המושל של אחת הפרובינציות, או אם המושל הנבחר הודח באופן בלתי חוקי, למשל, בהפיכה. נשיא ארגנטינה להתערבות הפדרציה בפרובינציה הבעייתית, מה שמחייב את אישור הקונגרס הלאומי.
גלריה

פגישה בין נשיאת ארגנטינה, כריסטינה פרננדס דה קירשנר, ובין מושלי הפרובינציות, 2008.
פגישה בין נשיא ארגנטינה, מאוריסיו מאקרי (שורה תחתונה, שישי מימין), ובין מושלי הפרובינציות, 2015.
פגישה בין נשיא ארגנטינה, אלברטו פרננדס (שורה תחתונה, שביעי מימין), ובין מושלי הפרובינציות, 2015.
צבעי מפלגות המושלים הנוכחיים (2022)
מדגיישבודזאש

| --- | --- |
סמל מדגיישבודזאשסמל מדגיישבודזאש
 מדינה:  הונגריה הונגריה
 חבל:  המישור הגדול הדרומי
 מחוז:  בקש בקש
 נפה:  נפת מזקובאצ'האזה
 שטח:  31.68 קמ"ר
 אוכלוסייה:  ‏
  ‑ בכפר:  989 (1 בינואר 2021)
 קואורדינטות:  46°31′N 20°58′E﻿ / ﻿46.52°N 20.97°E﻿ / 46.52; 20.97 
 אזור זמן:  UTC +1
 https://www.medgyesbodzas.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מדגיישבודזאש(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.מדגיישבודזאש  he tabBackground:;tabBorder:#aaa;defaultTab:0;
 
מדגיישבודזאש (בהונגרית: Medgyesbodzás) הוא כפר קטן בנפת מזקובאצ'האזה שבמחוז בקש בדרום מזרח הונגריה. עד לשואה הייתה בו קהילה יהודית קטנה.
כמו יישובים רבים באירופה גם מספר התושבים במדגיישבודזאש נמצא בירידה. בשנת 1990 חיו בכפר 1,369 תושבים, ובשנת 2021 רק 989 תושבים.
הכפר הוקם בשנת 1857 ורוב תושביו היו מאז הונגרים קתולים.
יהודי מדגיישבודזאש

יהודים חיו במדגיישבודזאש במאה ה-19 וב-1944 נרצחו בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 35 | 3,357 |
| 1910 | 20 |  |
| 1920 | 7 |  |
| 1930 | 12 |  |
| 1941 | 9 | 2,621 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי מדגיישבודזאש שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז בקש |
| --- | --- | --- |
| ערי המחוז | בקשצ'בה  |  |
| ערים |  בטוניה •  בקש •  • צ'ורוואש •  דוואוואניה •  אלק •  פיזשדיארמט •  גיומנדרד •  גיולה •  קונדורוש •  קרשלדאן •  מדגיישג'האזה •  מזברן •  מזהגייש •  מזקובאצ'האזה •  אורושהאזה •  שרקד •  סרווש •  סגהאלום •  טוטקומלוש •  אויקיגיוש •  וסטה |  |
| כפרים | בקשסנטאנדראש • צ'בסבדי • דובוז • גרנדאש • קטשופרון • סבדקיגיוש • טלקגרנדאש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה • צ'אדסאלאש • אצ'גפלבה • הוניה • בלמגייר • קמוט • קרשטרצ'ה • טרהוש • מורון • קרשויפלו • קרטססיגט • בוצ'ה • קטגיהאזה • לוקשהאזה • אורמניקוט • קרדוש • צ'בצ'וד • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
| יישובים בנפת מזקובאצ'האזה |
| --- | --- | --- |
| יישובים | מזקובאצ'האזה • בטוניה • מדגיישג'האזה • מזהגייש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה |  |
מיתרני ראש

| מיתרני ראש |
| --- | --- |
 אזמלון
מיון מדעי
ממלכה:: בעלי חיים
מערכה:: מיתרניים
תת־מערכה:: מיתרני ראש
שם מדעי
 Cephalochordata ‏הקל, 1866
מיתרני ראש (שם מדעי: Cephalochordata) היא תת-מערכה של מיתרניים הכוללת שתי משפחות.
מיון

משפחת אזמלוניים (Branchiostomidae)
סוג אזמלון (Branchiostoma )
Branchiostoma africae
Branchiostoma arabiae
Branchiostoma belcheri
Branchiostoma bennetti
Branchiostoma bermudae
Branchiostoma californiense
Branchiostoma capense
Branchiostoma caribaeum
Branchiostoma elongatum
Branchiostoma floridae
Branchiostoma gambiense
Branchiostoma indicum )
Branchiostoma lanceolatum
Branchiostoma leonense
Branchiostoma longirostrum
Branchiostoma malayanum
Branchiostoma nigeriense
Branchiostoma platae
Branchiostoma senegalense
Branchiostoma tattersalli
Branchiostoma virginiae
משפחת (Epigonichthyidae)
סוג אפיגוניקטיס (Epigonichthys )
Epigonichthys australis
Epigonichthys bassanus
Epigonichthys cingalensis
Epigonichthys cultellus
Epigonichthys hectori
Epigonichthys lucayanus (בעבר בסוג אסימטרון)
Epigonichthys maldivensis (בעבר בסוג אסימטרון)
מאפיינים

מיתרני הראש, מבין המיתרנים הירודים (קבוצה לא טקסונמית בה נכללים גם מיתרני זנב), קרובים במיוחד לתת-מערכת בעלי גולגולת ממנה התפתחו החולייתנים, עיקר הקרבה מתבטאת בסגמנטציה ייחודית של השרירים והסומיטים. מאפיינים נוספים הם סגמנטציה של הגונדות, התפרסות מיתר הגב עד קרוב לקצה "הראש", כ-50 כיסי זימים בצורת הבוגר והימצאות אטריום המכסה אותם (אשר לא קיים במיתרני הזנב). כל המינים בתת-מערכת זו מאופיינים גם בזנב חסר מערכות אחרי פי הטבעת, התפתחות זו ניכרה כבר אצל מיתרני הזנב בצורת הפגית השוחה (לא בצורת הבוגר הישיבה), אך כאן היא נמצאת בסוף תעלת ההזנה המתמשכת לאורכו של הייצור, ולא מתעקלת כלפי מעלה.
בשרטוט מפורטים חלקי גופו של האזמלון:
בלוטה דמוית מוח
מיתר הגב
צינור עצבים גבי
זנב
פי טבעת
תעלת ההזנה
גת ורידית
פתח יציאת המים (atriopore)
Peribranchialraum
זימים
פרינקס
זיפנים
מימוזות
פתח הפה
גונדות
חיישן אור
עצבים
אטריום
איבר דמוי כבד
הערות שוליים

↑  Chordata
| --- | --- |
בקרת זהויות :  NLI: 987007543930005171  GND: 4179321-3  LCCN: sh87020394  LNB: 000316673  NDL: 00987421  NKC: ph690097
מונסו-לה-מין

| --- | --- |
סמל מונסו-לה-מיןסמל מונסו-לה-מין

 מדינה:  צרפת צרפת
 חבל:  בורגון-פראנש-קונטה בורגון-פראנש-קונטה
 מחוז:  סון ולואר
 ראש העיר:  Marie-Claude Jarrot
 תאריך ייסוד:  24 ביוני 1856 
 שטח:  16.62 קמ"ר
 גובה:  287 מטרים
 אוכלוסייה:  ‏
  ‑ בעיר:  17,678 (1 בינואר 2019)
  ‑ צפיפות:  1,100 נפש לקמ"ר (1 בינואר 2019)
 קואורדינטות:  46°40′01″N 4°22′08″E﻿ / ﻿46.666944444444°N 4.3688888888889°E﻿ / 46.666944444444; 4.3688888888889 
 אזור זמן:  UTC +1
 http://www.montceaulesmines.fr
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מונסו-לה-מין(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי מונסו-לה-מין(למפת בורגון-פראנש-קונטה רגילה) בזאנסון בלפור וזול לונס-לה-סונייה דיז'ון אוסר נוור מקון א.ד. פרנס אוברן-רון-אלפ ס. על.  שווייץ גראנד אסטמונסו-לה-מין(למפת בורגון-פראנש-קונטה מוגדלת) בזאנסון בלפור וזול לונס-לה-סונייה דיז'ון אוסר נוור מקון איל-דה-פראנס אוברן-רון-אלפ סאנטר עמק הלואר  שווייץ גראנד אסטמונסו-לה-מין  he tabBackground:;tabBorder:#aaa;defaultTab:0;
 
מונסו-לה-מין (בצרפתית: Montceau-les-Mines) היא קומונה בחבל בורגון-פראנש-קונטה, צרפת.
היסטוריה

העיר נמצאת באזור בו התגלה פחם במהלך המאה ה-16. בעקבות גילוי הפחם הוקמו באזור מכרות ובסביבתם התפתחו כפרים. להוצאת פחם מהאזור נבנתה תעלת מים שקשרה את האזור עם מספר נהרות. העיירה הוקמה באופן רשמי בשנת 1856 על בסיס מספר כפרים. בהקמתה היא כללה 1300 תושבים. בשנת 1857 ראש העיר קידם הקמת בית חולים, כנסייה בניין דואר ובשנת 1876 הסתיימה בניית בניין העירייה. מספר תושבים גדל בהתמדה והגיע לרמה של כ-30 אלף. אמנם לאחר מלחמת העולם הראשונה היקף כריית פחם באזור החל לרדת. בשנת 1965 המכרות סיפקו כ-2.5 מיליון טון אך כבר בשנת 1985 המכרות יצרו פחות ממיליון טון פחם. המכרות החלו להיסגר ובשנת 1992 נסגר המכרה האחרון. בהתאם לכך מספר תושבי היישוב פחת וכיום מתגוררים ביישוב כ-17 אלף תושבים בלבד. רמת אבטלה בעיירה היא כ-21% ועסקים רבים נסגרו.
בשנות ה-60 בעיר הייתה קבוצת כדורסל נשים שזכתה פעמיים באליפות צרפת.
במהלך מלחמת העולם השנייה אנדרה פרודון פעל בעיר להצלת היהודים וקיבל הכרה על פעילות תוך הענקת תואר חסיד אומות העולם. העיירה הייתה מרכז חשוב של רזיסטנס ובשנת 1946 ליישוב הוענקה מדליית הרזיסטנס.
הערות שוליים

↑  e-chef-michelin-star.html?action=click&contentCollection=Middle%20East&module=Trending&version=Full&region=Marginalia&pgtype=article
| --- | --- |
בקרת זהויות :  NLI: 987007552863705171  BnF: cb15273277h (data)  GND: 4115202-5  LCCN: n81096042  MusicBrainz: 5d52f58c-145c-45c1-8160-3430f083a1a4  VIAF: 239782871   WorldCat (עם VIAF): 239782871 
ערך זה הוא קצרמרבנושא צרפת ובנושא יישובים. אתם מוזמנים לתרום לוויקיפדיה ו.
מכ"ם בקרת אש

מכ"ם בקרת אש או FCR (ראשי תיבות של: Fire-Control Radar) הוא מכ"ם אשר תוכנן לספק מידע, בעיקר אזימוט, זווית הגבהה, טווח ומהירות של מטרה, למערכת בקרת אש כדי לחשב פתרון יירוט. לדוגמה מידע המאפשר לחשב כיצד לכוון את מערכת הנשק, או המיירט, כדי שתהיה פגיעה במטרה.
מכ"ם מסוג זה בדרך כלל פולט אלומה צרה ועצמתית של גלי רדיו כדי להבטיח עקיבה מדויקת ולמזער את הסיכוי לאיבוד נתיב המטרה.
לחלק מהמכ"מים המודרניים יכולת משולבת עקיבה-סריקה. יכולת זו מרחיבה את טווח הפעילות של המכ"ם והוא יכול לתפקד גם כמכ"ם חיפוש. מכ"ם כזה יכול לעבור בין מצב של "טאטוא" גזרת החיפוש לבין פולסים מדויקים המכוונים למיקום מסוים (של המטרה הנעקבת), או להשתמש באנטנת מערך מופע כדי לייצר שתי אלומות דיסקרטיות (או יותר) ולחלק אותן בין המשימות.
מערכות בשימוש > קרקעיות

אחת מהמערכות המוצלחות שפותחו לראשונה, ה-SCR-584 הייתה בשימוש נרחב על ידי בעלות הברית במהלך מלחמת העולם השנייה עבור חימוש נגד מטוסים. מאז צבא ארצות הברית פיתח מכ"מים לשימוש למערכות יירוט מטוסים עם טילים כגון "MIM-23 Hawk", ‏סדרת "Nike" (אנ') ו "MIM-104 פטריוט".
מערכות בשימוש > ימיות

דוגמאות למכ"ם בקרת אש המותקן על סיפון ספינות חיל הים האמריקאי:
Mk-95 - ‏"Continuous Wave Illuminator"
Mk-92 - ‏ "Combined Antenna System"
AN/SPG-62 - ‏"Continuous Wave Illuminator"‏ (AEGIS)
AN/SPQ-9B(אנ') - ‏"Pulse Doppler" ‏
מערכות בשימוש > אוויריות

לאחר מלחמת העולם השנייה, החלו מערכות מכ"ם מוטסות להתפתח ממערכת "AN/APG-36" הפשוטה לשליטה בתותחים ורקטות ששימשה את F-86D אל עבר מערכות סריקה אלקטרוניות אקטיביות המבוססים AN/APG-81 עבור מטוס F-35.
ראו גם

נעילה
מוניטור (אונייה, 1862)

| --- | --- |

הקרב בין "מוניטור" ו"מרימק". ליתוגרפיה מ-1862.
 תיאור כללי
 סוג אונייה:  מוניטור (אונייה ראשונה מסוגה)
 צי:  צי האיחוד (הצי של ארצות הברית)
 דגל הצי:  
 ציוני דרך עיקריים
 מספנה:  Continental Iron Works, גרין פוינט, ברוקלין
 הוזמנה:  4 באוקטובר 1861
 תחילת הבנייה:  25 באוקטובר 1861
 מחיר:  $275,000
 הושקה:  30 בינואר 1862
 תקופת הפעילות:  25 בפברואר 1862 – 31 בדצמבר 1862 (310 ימים)
 אחריתה:  נטרפה בסערה ב-31 בדצמבר 1862
 מיקום:  ליד כף הֶטֶרֶס, צפון קרוליינה
 מלחמות וקרבות:  קרב המפטון רודס, 8 במרץ 1862 קרב פורט דרלינג, 15 במאי 1862
 מידות
 הֶדְחֶק:  1,003 טון
 תפוסה:  776 טון לפי מידת התפוסה הבריטית הישנה
 אורך:  179 רגל (54.6 מ')
 רוחב:  "41-6 רגל (12.6 מ')
 שוקע:  "10-6 רגל (3.2 מ')
 נתונים טכניים
 מהירות:  6 קשרים (11 קמ"ש)
 גודל הצוות:  40 איש
 הנעה:  מנוע קיטור מסוג זרוע רוטטת
 צורת הנעה:  מדחף
 אמצעי לחימה
 שריון:  צריח התותח: 203 מ"מ (8 in) חגורת שריון בקו המים: 76–127 מ"מ (3–5 in) סיפון: 25 מ"מ (1 in) צריח הניתוב: 229 מ"מ (9 in)
 חימוש:  2 תותחי דלגרֶן חלקי-קדח 11 אינץ' (280 מ"מ)
מוניטור (באנגלית: USS Monitor) הייתה ספינת קיטור מחופת שריון של צי מדינות האיחוד האמריקאי. היא תוכננה על ידי ג'ון אריקסון (Ericsson), מהנדס מכונות שוודי-אמריקאי והושקה בתחילת 1862, בעיצומה של מלחמת האזרחים האמריקנית. הספינה נבנתה ללא תורן, ובלטה רק כמה עשרות ס"מ מעל המים. חימוש הספינה כלל זוג תותחים על צריח מסתובב. הספינה שוריינה בלוחות פלדה, והייתה אחת הראשונות להתקנת מיגון מסוג זה בהיסטוריה. הופעתה הראשונה בזירה הייתה בקרב המפטון רודס. במהלך המלחמה בנה הצי האמריקני עשרות ספינות מסוג זה. כך,  שם הספינה המקורית, מוניטור (ספינה), הפך לשם גנרי לספינות מסוג דומה ברחבי תבל. הצריח המסתובב, אשר היה חידוש באותה עת, אומץ באופן נרחב על ידי ציי מלחמה ברחבי העולם.
לאחר קרב המפטון רודס הספינה המשיכה לשרת בצי האיחוד, עד שנטרפה בים וטבעה ב-31 בדצמבר 1862. בסוף המאה ה-20 ובתחילת המאה ה-21 נמשו ושומרו חלקים מן ה'מוניטור'.